nvidia/miracl-vision huggingface dataset:
ఉత్తరాంధ్ర

ఉత్తరాంధ్ర (కళింగాంధ్ర) అనేది ఆంధ్ర రాష్ట్రం లోని ఉత్తర భాగం. ఉమ్మడిశ్రీకాకుళం, విజయనగరం, విశాఖపట్నం జిల్లాలు ఉత్తరాంధ్రగా పరిగణించబడేవి. ఆంధ్రప్రదేశ్ జిల్లాల పునర్వ్యవస్థీకరణ - 2022 వలన వీటితోపాటు కొత్తగా ఏర్పడిన,పార్వతీపురం మన్యం జిల్లా ,అల్లూరి సీతారామరాజు జిల్లా ,అనకాపల్లి జిల్లా కూడా ఉత్తరాంధ్రలో భాగమే. ఈ ఆరు జిల్లాలని కలిపి ఉత్తరాంధ్ర ప్రాంతంగా వ్యవహరిస్తారు. ఇక్కడి భాష తెలుగు. తెలుగు సింహాచలం దేవస్థానం, రామతీర్ధం, పుణ్యగిరి, అరసవిల్లి సూర్యనారాయణ స్వామి, శ్రీకూర్మం, కనకమహాలక్ష్మి అమ్మవారు, పద్మనాభం అనంత పద్మనాభ స్వామి దేవాలయం, విజయనగరం పైడితల్లి అమ్మవారు, రామతీర్థం ఆలయం ప్రసిద్ధ మైన పుణ్యక్షేత్రాలు ఈ ప్రాంత ప్రజలు సాధారణ వంటలలో కూడా తీపిని ఇష్టపడతారు. రోజూ తినే పప్పులో బెల్లం వినియోగిస్తారు. దీనినే బెల్లం పప్పుగా వ్యవహరిస్తారు. ఈ పప్పుని, అన్నంలో వెన్నని కలుపుకు తింటారు. మెంతులని ఉపయోగించి మెంతిపెట్టిన కూర, ఆవాలని ఉపయోగించి ఆవపెట్టిన కూర, నువ్వులని ఉపయోగించి నువ్వుగుండు కూర లని తయారు చేస్తారు. కూరగాయలు, మొక్కజొన్న గింజలని ఉల్లిపాయలతో కలిపి ఉల్లికారం చేస్తారు. పూరి, పటోలిలు ఇక్కడి వారి అభిమాన అల్పాహారం
నీళ్ళలో వెల్డింగు

నీళ్ళలో వెల్డింగు అనునది నీటిలో మునిగి వున్న లోహవస్తువులను అతుకు విధానం. నీళ్ళలో వున్న లోహ వస్తువులను ఆర్కు వెల్డింగు పద్ధతిలో అతికెదరు. అనగా ఇది లోహాలను విద్యుత్తు ఆర్కు (మెరుపు) ద్వారా వేడిచేసి, కరగించి అతుకు విధానం. నీళ్ళలో వున్న పడవల, నౌకల అడుగుభాగం పాడైనప్పుడు, పెద్ద ఆనకట్టల యొక్క గేట్లు మరమ్మత్తు/రిపేరు చెయ్యవసినప్పుడు వాటిని బయటికి తీసి వెల్డింగు చెయ్యడం సాధ్యం కాదు అలాంటి వాటిని తప్పనిసరిగా నీళ్ళలో వుండగానే అతుకవలయును. అలాగే సముద్రతీర ప్రాంతాలలో సముద్రంలో నూనె, వాయువులను తీయు బావుల/నూనె క్షేత్రాలనిర్మాణం ప్రపంచమంతటా పెరుగుచున్నది. కనుక అలాంటి తీరప్రాంతంలో సముద్రంలో నూనె బావులను నిర్మించు సమయంలో, మరమ్మత్తులు నీళ్ళలోనే చెయ్యవలసి ఉంది. అలాగే వాటినుండి భూతీరం వరకు నీళ్ళలో వచ్చు గొట్టాల నిర్మాణం, మరమత్తులు నీళ్ళలోనే చెయ్యాలి. అలాగే యుద్ధరంగానికి చెందిన జలాంతర్గామి తనజీవితమంత నీటిలోనే గడపాలి, అటువంటి వాటి మరమత్తులు చెయ్యాలంటే నీళ్ళలో వెల్డింగు విధానమే తప్ప మరో గత్యంతరం లేదు. నీటిలో వెల్డింగు చెయ్యు విధానం 100 సంవత్సరాల నుండి వాడుకలో వున్నప్పటికి, రెండవ ప్రపంచ యుద్ధానంతరం యుద్ధ సమయంలో మునిగి పోయిన నౌకలను వెలికి తీయుటకు, పాడైపోయిన వాటిని బాగు చెయ్యుటకు నీళ్లలో వెల్డింగు విధానం బాగా ప్రాముఖ్యత పొందినది. బ్రిటీషు అడ్మిరటి డాక్‌యార్డ్ (British Admiralty Dockyard) వారు 1900 మొదట్లో నౌకల అడుగుభాగంలో పాడైన రివిట్లను అతుకుటకై మొదటగా వెల్డింగు చేసినట్లు తెలుస్తున్నది. సా.శ
భగోళము

...........
అయ్యవారిపల్లె (కొమరోలు)

అయ్యవారిపల్లె, ప్రకాశం జిల్లా, కొమరోలు మండలానికి చెందిన రెవెన్యూయేతర గ్రామం. దశబంధం చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, ఈ చెరువులో పూడికతీత పనులను, 2015,మే-27వ తేదీనాడు ప్రారంభించారు. నాలుగు లక్షల రూపాయల నిధులతో, ఈ చెరువులో 13,000 క్యూబిక మీటర్ల పూడిక్ మట్టిని తీయాలని లక్ష్యంగా పెట్టుకున్నారు. ఈ విధంగా చేయడం వలన, చెరువులో నీటినిలున సామర్ధ్యం పెరుగుతుంది. ఈ మట్టిలో పొషకాలు అధికంగా ఉన్న ఈ మట్టిని రైతులు తమ పొలాలకు ట్రాక్టర్లతో తరలించుకొని పోవుచున్నారు. అందువలన, పొలాలకు కృత్రిమ ఎరువుల అవసరం అంతగా ఉండదని వ్యవసాయ శాస్త్రవేత్తలు చెబుచున్నారు. ఈ గ్రామం నల్లగుంట్ల గ్రామ పంచాయతీ పరిధిలోని గ్రామం.
వివస్వతుఁడు

ద్వాదశాదిత్యులలో ఒకఁడు. తండ్రి కశ్యపుఁడు. తల్లి అదితి. ఇతనినే సూర్యుఁడు అని చెప్పుదురు. ఇతఁడు విశ్వకర్మ కొమార్తెలు అగు సంజ్ఞాదేవి, ఛాయాదేవి అనువారిని వివాహమయ్యెను. ఈవివస్వతునికి వైవత్వతమనువు, యముఁడు, శని అని మువ్వురు కొడుకులును, యమున, తపతి అని ఇరువురు కొమార్తలును పుట్టిరి. చూ|| వైవస్వతమనువు.
శశిబిందువు

శశిబిందువు క్రోష్టువంశజుఁడు అగు చిత్రరథుని పుత్రుఁడు. ఇతఁడు అనేక భార్యలును పుత్రులును కలవాఁడు. అందు ముఖ్యులు ఆఱ్గురు. పృథుశ్రవుఁడు, పృథుదాసుఁడు, పృథుకీర్తి, పృథుజయుఁడు, పృథుకర్ముఁడు, పృథుయశుఁడు. ఈశశిబిందువు చతుర్దశమహారత్నుఁడు అయిన చక్రవర్తి అని పేర్కొనఁబడియెను. చతుర్దశమహారత్న వివరణము- (ఇచట రత్నము అనఁగా జాతిశ్రేష్ఠసంజ్ఞ.)]
అంతర్ధానుఁడు

అంతర్ధానుఁడు పృథుచక్రవర్తి కొడుకు. ఇతనికి ఇరువురు భార్యలు. మొదటిభార్యయగు శిఖండి వసిష్ఠుని శాపముచే భూమి యందు పుట్టి త్రేతాగ్నులయిన పావకుఁడు, పవమానుఁడు, శుచి అను మువ్వురు పుత్రులను కనెను. వీరు బాల్యమునందే చనిపోయిరి. రెండవభార్యయగు నభస్వతికి హవిర్ధానుఁడు అను కొమరుఁడు పుట్టెను. తండ్రి రఘువు. కొడుకు దశరథుఁడు. కొందఱు రఘుమహారాజునకు పృథుశ్రవుఁడు అను నొక కొడుకు ఉండినట్లును, అతనికి అజుఁడు పుట్టినట్లును చెప్పుదురు. విదర్భరాజు కూఁతురగు ఇందుమతీస్వయంవరమునకు పోవునపుడు ఇతఁడు మార్గమున ఒక ఋషిశాపముచే ఏనుఁగయి ఉండిన యొక గంధర్వుని చంపఁ బోవఁగా ఆ మృగము తన పూర్వగంధర్వరూపమును దాల్చి యితనికి అనేకాస్త్రములను ఉపదేశింపఁగా ఆయస్త్రముల సాహాయ్యమువలన ఇతఁడు ఎల్లరాజుల జయించి స్వయంవరమున ఇందుమతిని వివాహమాయెను.
జనసేన పార్టీ

జనసేన పార్టీ అనేది తెలుగు సినీ నటుడు పవన్ కళ్యాణ్ హైదరాబాద్ 2014 లో స్థాపించిన రాజకీయ పార్టీ. జనసేన అనగా ప్రజా సైన్యం అని అర్ధము. 2014 ఎన్నికలప్పుడు నేరుగా పోటీలో దిగకుండా ఇతరపార్టీలకు మద్దతునిచ్చింది. 2019 ఎన్నికలలో నేరుగా ఆంధ్రప్రదేశ్ లో పోటి చేసినా, కేవలం ఒక సీటు మాత్రమే గెలుచుకోగలింది జనసేన. 2024 ఎన్నికల్లో ఆంధ్రప్రదేశ్లో టీడీపీ, బీజేపీ తో కలిసి కూటమి స్థాపించి, 21 సీట్లకు గాను 21 సీట్లు గెలిచి 100% స్ట్రైక్ రేటు సాధించి విజయకేతనం ఎగురవేసింది పవన్ కళ్యాణ్ 2014 మార్చి 10న ఎన్నికల సంఘాన్ని కలసి పార్టీ పేరు నమోదు కోసం దరఖాస్తు చేశారు. 2014 డిసెంబరు 11న ఎన్నికల సంఘం దీనిని ఆమోదించినది. 2019 ఎన్నికలలో పార్టీ పోటీ చేయటం దీనితో ఖారారు అయినది. 2014 మార్చి 14న జనసేన పార్టీని స్థాపిస్తున్నట్టుగా వ్యవస్థాపకుడు, సినీనటుడు పవన్ కళ్యాణ్ ప్రకటించారు. హైదరాబాదు నగరం మాదాపూర్ ప్రాంతంలోని హైటెక్ సిటీ సమీపంలో నోవాటెల్ భవనంలో ఆవిర్భావ సభ నిర్వహించాడు. ఆవిర్భావ సభలో కాంగ్రెస్ పార్టీకి వ్యతిరేకంగా జనసేన పార్టీని స్థాపిస్తున్నానని ప్రకటించారు. రెండు గంటలకు పైగా చేసిన ప్రసంగంలో ఆయన తన రాజకీయ చైతన్యం గురించి, తనపై వచ్చిన విమర్శలకు సమాధానాలు, విభజన జరిగిన తీరుపై ఆవేదన, పార్టీ విధానాలు వంటివి స్పష్టంగా వ్యక్తపరిచారు. 24 అక్టోబరు 2017న హైదరాబాదులో పార్టీ ప్రధాన కార్యాలయం ప్రారంభించబడింది
పొత్తూరి వెంకటేశ్వర రావు

పొత్తూరి వెంకటేశ్వరరావు, తెలుగు పాత్రికేయుడు. ఐదు దశాబ్దాలుగా పత్రికారంగంలో పనిచేసిన వ్యక్తి. తెలుగు పత్రికా సంపాదకునిగా, ఆంధ్ర ప్రదేశ్ ప్రెస్ అకాడమీ అధ్యక్షునిగా పలు హోదాలలో పనిచేశాడు. ఆంధ్రభూమి పత్రికతో ఆతనికి అనుబంధం ఉంది. ఆంధ్రప్రభ, వార్త పత్రికలలో సంపాదకులుగా చాలాకాలం పనిచేశాడు. పొత్తూరి వెంకటేశ్వరరావు 1934, ఫిబ్రవరి 8న గుంటూరు జిల్లాలోని పొత్తూరులో జన్మించాడు. ఉద్యోగరీత్యా అనేక పదవులను పోషించాడు. హైద్రాబాదు, విజయనగర్ కాలనీ, పి ఎస్ నగర్లో స్థిరపడ్డారు.ఇతని తండ్రి పేరు వెంకట సుబ్బయ్య తల్లి పేరు పన్నగేంగ్రమ్మ  క్యాన్సర్‌తో 2020, మార్చి 5న ఉదయం తన నివాసంలో కన్నుమూశాడు 1957లో ఆంధ్రజనత పత్రికలో చేరి పాత్రికేయ రంగంలోకి అడుగుపెట్టాడు. ఆంధ్రప్రభ, ఆంధ్రభూమి, ఈనాడు, వార్త లలో పనిచేశాడు. ఆధ్యాత్మిక అంశాలు, తెలుగు మహనీయులు, పత్రికా విలువలు, సాహిత్య, సాంస్కృతిక, రాజకీయం మొదలైన వివిధ అంశాలపై రచనాలు చేశాడు. ఈయన రచనలలో కొన్ని వాసిరెడ్డి వేంకటాద్రినాయుడు, పారమార్థిక పదకోశం
త్రిశాల

త్రిశాల ( త్రిశాల మాత, మదర్ త్రిశాల, త్రిశాల దేవి, ప్రియంకరిణి, లేదా త్రిశాల రాణీగా కూడా పిలువబడుతుంది)జైనమత 24వ తీర్థంకరుడైన వర్థమాన మహావీరుని తల్లి. ఈమె ప్రస్తుతం బీహార్ లోని కుంద్‌గ్రాంకు చెందిన జైన చక్రవర్తి భార్య. ఈమె శాస్త్రీయ జైన ఆగమములు, ఆచార్య బద్రబాహుడు వ్రాసిన కల్పసూత్రాల గురించి, జైన తీర్థంకరుల జీవిత చరిత్రలను ఆవిష్కరించారు. ఆమె కుమారుడు వర్థమాన మహావీరుని లాగానే ఆమె కూడా రాజ కుటుంబంలో జన్మించారు. ఆమె వైశాలి నగర అధ్యక్షులైన "చేతకుని" కుమార్తె.పెద్ద కుమార్తె[›]త్రిశాలకు ఏడుగురు సోదరీమణులున్నారు. అందులో ఒకరు జైన సన్యాసం తీసుకోగా మిగిలిన ఆరుగురు చెల్లెళ్ళు ప్రముఖ రాజులను వివాహమాడారు. వారిలో ముఖ్యులు మగథ రాజ్యాధిపతి అయిన బింబిసారుడు, మహావీరుని స్వంత సోదరుడు నందివర్థనుడు. ఆమె, ఆమె భర్త సిద్ధార్థుడు జైనమత 23 వ తీర్థంకరుడైన పార్శ్వనాధుని ఆరాధకులు. జైన మత గ్రంథముల ప్రకారం త్రిశాల క్రీ.పూ 6 వ శతాబ్దంలో ఆమె కుమారుని తొమ్మిది మాసాల ఏడున్నర రోజులు మోసినదని తెలుస్తుంది. అయితే శ్వేతాంబరులు సాధారణంగా మహావీరుడు ఒక బ్రాహ్మణుని భార్య అయిన దేవానందకు ఉధ్బవించినట్లు నమ్ముతారు
సుచేతా కడేత్కర్

సుచేతా కడేత్కర్ (మరాఠీ: सुचेता कडेठाणकर) (జననం. 1977 డిసెంబరు 31) పూణెకు చెందిన భారతీయురాలు. ఈమె ఇన్ఫర్మేషన్ టెక్నాలజీ అభివృద్ధి కారకురాలు. ఈమె 2011 జూలై 15 న ఆసియాలో అతిపెద్దదైన గోబీ ఎడారిని విజయవంతంగా దాటారు The 33 సంవత్సరాల వయసులోనే ఎడారి అన్వేషనలో 13 మంది సభ్యులకు నాయకత్వం వహించిన రిప్లీ డావెన్పోర్ట్ Archived 2014-03-23 at the Wayback Machineతో కలసి వెళ్లారు. నిప్పులు చెరిగే ఎండ, వెన్ను వణికించే చలి, ఇసుక తుపాన్లతో నిండిన ఆసియాలో అతిపెద్దదైన గోబీ ఎడారిని విజయవంతంగా దాటారు. 1,623 కిలోమీటర్ల దూరాన్ని నిర్ణీత 60 రోజులకంటే ముందుగానే.. 51 రోజుల్లో (జూలై 15న) దిగ్విజయంగా పూర్తిచేసుకుని సుచేత బృందం రికార్డు సృష్టించింది. తద్వారా ఈ ఘనత సాధించిన తొలి భారతీయురాలిగా ఆమె రికార్డు పుటల్లోకి ఎక్కారు. రిప్లే డెవన్‌పోర్ట్ నేతృత్వంలోని 13 మంది బృందం గోబీ సాహసయాత్రకు మే 25న శ్రీకారం చుట్టింది. ఇందులో సుచేత కూడా సభ్యురాలు. ఆరోగ్య సమస్యలు, గాయాల బారినపడడంతో బృందంలోని ఆరుగురు సభ్యులు యాత్ర మధ్యలోనే వైదొలిగారు
ఆకుతీగపాడు

ఆకుతీగపాడు, పశ్చిమ గోదావరి జిల్లా, పెంటపాడు మండలానికి చెందిన గ్రామం.ఇది మండల కేంద్రమైన పెంటపాడు నుండి 4 కి. మీ. దూరం లోను, సమీప పట్టణమైన తాడేపల్లిగూడెం నుండి 6 కి. మీ. దూరంలోనూ ఉంది. 2001 వ.సంవత్సరం జనాభా లెక్కల ప్రకారం గ్రామ జనాభా 2306. ఇందులో పురుషుల సంఖ్య 1160, మహిళల సంఖ్య 1146, గ్రామంలో నివాస గృహాలు 662 ఉన్నాయి. 2011 భారత జనగణన గణాంకాల ప్రకారం ఈ గ్రామం 585 ఇళ్లతో, 2124 జనాభాతో 396 హెక్టార్లలో విస్తరించి ఉంది. గ్రామంలో మగవారి సంఖ్య 1103, ఆడవారి సంఖ్య 1021. షెడ్యూల్డ్ కులాల సంఖ్య 817 కాగా షెడ్యూల్డ్ తెగల సంఖ్య 25
విష్ణుచిత్తుడు

పెరియాళ్వార్ (జ. 9 వ శతాబ్దం) హిందూ మతంలో వైష్ణవ సంప్రదాయానికి అనుబంధంగా పేరుగాంచిన దక్షిణ భారతదేశంలోని పన్నెండు మంది ఆళ్వారులలో ఒకడు. అతనిని విష్ణుచిత్తుడు అని కూడా పిలుస్తారు. అతను హిందూ మతం వైష్ణవ సంప్రదాయానికి అనుబంధంగా ఉన్నాడు. అతనిని పెరియళ్వార్, లేదా పెరియాజ్వర్ అని కూడా పిలుస్తారు. అళ్వార్ల శ్లోకాలను నాలాయిర దివ్య ప్రబంధం గా సంకలనం చేశారు. వైష్ణవులకు అత్యంత పవిత్రమైన క్షేత్రాలు 108 ఉన్నాయి. 108 దేవాలయాలు వైష్ణవ దివ్య దేశాలుగా వర్గీకరించబడ్డాయి. పన్నిద్దరు (12) ఆళ్వారులు తమ రచనలయిన పాశురములలో ఈ 108 విష్ణు రూపాలను కొలిచారు. తిరుప్పాణాళ్వార్ పన్నెండు అళ్వార్ల క్రమంలో ఎనిమిదవ వాడిగా పరిగణించబడతాడు. పెరియళ్వార్ మదురైకి సమీపంలో ఉన్న శ్రీవిల్లిపుత్తూరులో బ్రాహ్మణ కుటుంబంలో జన్మించాడు. అతనికి విష్ణుచిత్తుడు అని పేరు పెట్టారు
ఆగ్నీధ్రుడు

ఆగ్నీధ్రుడు ప్రియవ్రతునికిని సుకన్య కును పుట్టిన పదుగురు కొడుకులలో పెద్దవాఁడు; ఇతని భార్య పూర్వచిత్త. ఇతనికి తన తండ్రి జంబూద్వీపమును ఇచ్చెను. దానిని ఇతఁడు తన కొడుకులగు నాభి, కింపురుషుఁడు, హరి, ఇలావృతుఁడు, రమ్యుఁడు, హిరణ్వంతుఁడు, కురువు, భద్రాశ్వుఁడు, కేతుమాలుఁడు అను తొమ్మండ్రకు పంచి ఇచ్చెను. అదెట్లనిన నాభికి హిమవంతమునకు దక్షిణదేశము అగు భరత ఖండము, కింపురుషునికి దానికి ఉత్తరమున హేమకూట పర్వతమునకు దక్షిణమున ఉండు ఖండము, హరికి హేమకూట పర్వతమునకు ఉత్తరమున నిషధపర్వతమునకు దక్షిణమున ఉండు నైషధము, ఇలావృతునికి నిషధపర్వతమునకు ఉత్తరమున మేరువును మధ్యప్రదేశముగాఁగల ఇలావృతము అను ఖండము, రమ్యునికి ఇలావృతమునకును నీలాచలమునకును నడుమ ఉండు ఖండము, హిరణ్వంతునికి దానికి ఉత్తరమున శ్వేత పర్వతమునకు ఈవల ఉండు శ్వేతఖండము, కురువునకు శ్వేతపర్వతమునకు ఉత్తరమున శృంగవంతముచే చుట్టఁబడిన ఖండము, భద్రాశ్వునికి మేరువు నకు తూర్పున ఉండు ఖండము, కేతుమాలునికి మేరువునకు పశ్చిమమున ఉండు ఖండమును ఇచ్చెను. ఇవియె నవఖండములు. ఇవి నవవర్షములు అనియు అనఁబడును. .....
ప్రియవ్రతుడు

ప్రియవ్రతుడు, స్వాయంభువ కుమారుడు.ఇతని సోదరుడు ఉత్తానపాదుడు. ప్రియవ్రతుడు చిన్నతనం నుండే నుండి భక్తి భావాలతో పెరిగి, వైరాగ్య సంపత్తిని పొందాడు. ఇతని గురువు నారద మహర్షి.ప్రియవ్రతుడుని, నారద మహర్షి గంధమాదన పర్వతం దగ్గర ఒక గుహలో కూర్చోబెట్టి జ్ఞానబోధ చేసాడు.ఒకరోజున స్వాయంభువు పెద్దకుమారుడు అగుటవలన ప్రియవ్రతుడు దగ్గరికి వెళ్లి నీకు పట్టాభిషేకం చేద్దామనుకుంటున్నాను. నీ తోడబుట్టిన ఉత్తానపాడుడికి ఇద్దరికీ సమానంగా రాజ్యం ఇవ్వాలనుకుంటున్నాను. నేను ఇంకా ఈ రాజభోగాలందు విరక్తి చెంది ఉన్నాను. తపస్సుకు వెళతాను. అందుకని నీవు వచ్చి రాజ్యమును స్వీకరించి,రాజ్యపాలన చేపట్టి నామీద ఉన్న భారాన్ని తొలగించమని అడుగుతాడు. నారద మహర్షి దగ్గర జ్ఞానం, భక్తిని పొందిన చిన్నతనం నుండి వైరాగ్యంతో ఉన్న ప్రియవ్రతుడు తండ్రి రాజ్యాన్ని స్వీకరించమంటే స్వీకరించడు. ప్రియవ్రతుడు నాకు ఈ ప్రకృతి సంబంధం, దీని బంధనం గురించినాకు బాగా తెలుసు
జర్‌ట్రూడ్ బేలే ఎలియన్

జర్‌ట్రూడ్ బేలే ఎలియన్ (ఆంగ్లం: Gertrude Belle Elion) (జనవరి 23, 1918 – ఫిబ్రవరి 21, 1999)  ప్రముఖ అమెరికన్ రసాయనిక శాస్త్రవేత్త. ఈమెకు 1988 లో శరీర విజ్ఞానానికి సంబంధించిన నోబెల్ బహుమతి ఇవ్వడం జరిగింది. హృద్రోగం, గ్యాస్ కు సంబంధించిన అల్సర్ కు సంబంధించిన వైద్య ఔషధాలను వీరు కనిపెట్టారు. ఈమె 1918 జనవరి 23 తేదీన న్యూయార్క్ పట్టణంలో జన్మించారు. రాబర్ట్ ఎలియన్, బర్థా ఎలియల్ వీరి తల్లిదండ్రులు. ఈమెకు చిన్ననాటినుండే జిజ్ఞాస ఎక్కువ; అందువలన ఏ పనిలోనూ మనసు స్థిరంగా ఉండేది కారు. "తనకు 15 ఏళ్ళ వయసులో తన తాత కాన్సర్ తో చనిపోవడం తనని ఎంతో బాధించిందని ఆయనతో ఎంతో అనుబంధం ఉండడం వలన, ఆయనను తననుండి దూరం చేసిన క్యాన్సర్ ను, మందుల ద్వారా దూరం చేయాలని తనకు ప్రేరణ కలిగిందని" అన్నారామె. ఈమె 1933లో న్యూయార్క్ లోని మహిళా ఇంటర్ కళాశాలలో ప్రవేశం పొంది రసాయనశాస్త్రంలో పట్టా పొందారు. తదుపరి న్యూయార్క్ విశ్వవిద్యాలయంలో 1941 లో రసాయన శాస్త్రంలో ఎం.ఎస్. పూర్తిచేశారు. రెండవ ప్రపంచ యుద్ధం కారణంగా ఆమెకు ఎక్కడ సరైన ఉద్యోగం దొరకలేదు
గబ్రియేలా మిస్ట్రాల్

గబ్రియేలా మిస్ట్రాల్ (Spanish: [ɡaˈβɾjela misˈt̪ɾal]) (7 ఏప్రిల్ 1885 - 10 జనవరి 1957) సుప్రసిద్ధ స్పానిష్ కవయిత్రి. ఆమె సాహిత్యానికి ప్రతిష్ఠాత్మక నోబెల్ బహుమతిని పొందారు. లాటిన్ అమెరికాలో జన్మించిన తొలి నోబెల్ బహుమతి స్వీకర్తగా ఆమె చరిత్ర సృష్టించారు. కష్టాలమయమైన జీవితాన్ని గడపవలసి వచ్చినా కవిత్వంతో సాంత్వన పొందారు. గబ్రియేలా మిస్ట్రాల్ అసలు పేరు లుసిల గొడొయ్ అల్చయాగ. ఏప్రిల్ 7, 1885లో లాటిన్ అమెరికా ప్రాంతానికి చెందిన చిలీ దేశంలో జన్మించారు. తండ్రి జూఅన్ గెరొనిమొ గొడొయ్ విల్లన్యువ వృత్తిరీత్యా ఉపాధ్యాయుడు. తల్లి పెట్రొనిల అల్చయగ దర్జీగా పనిచేస్తూ దేశదిమ్మరి కవిత్వాన్ని రచించారు. మిస్ట్రాల్ వ్యక్తిగత జీవితం కష్టాలమయంగా సాగింది. ఆమె తండ్రి మూడేళ్ళ ప్రాయంలోనే కుటుంబాన్ని వదిలిపెట్టేశారు. పదహారేళ్ళ వయసులోనే ఆర్థిక స్థితి కారణంగా పల్లెలో ఉపాధ్యాయనిగా చేరారు. ఆ సమయంలో రైల్వేలో ఉద్యోగిగా పనిచేసే రోమెలియో ఉరేటాని ప్రేమించింది
తేజస్వినీ సావంత్

తేజస్వినీ సావంత్ (మరాఠీ: तेजस्विनी सावंत) (జననం.సెప్టెంబర్ 12, 1980) మహారాష్ట్రలోని కొల్హాపూర్ కు చెందిన భారతీయ షూటర్.ఆమె తండ్రి రవీంద్ర సావంట్ ఇండియన్ నావికా దళంలో అధికారి. ఆమె ఒలింపిక్ గోల్డ్ క్వెస్ట్ మద్దతు పొందింది.ఈమె ప్రపంచ ఛాంపియన్‌ షిప్‌లో స్వర్ణం సాధించిన మొదటి భారతీయ మహిళ గా చరిత్రలో నిలిచింది. తేజస్విని తల్లిదండ్రులు సునీతా, రవీంద్రలు.వారు కొల్హాపూర్ కు చెందినవారు. ఆమెకు ఇద్దరు చెల్లెళ్ళు. వారు అనూరాధా పిత్రే, విజయ్ మల గవై. వారిద్దరూ వివాహితులు. ఆమె తండ్రి 2010 లో మరణించాదు. ఆమె కొల్హాపూర్ లోణి "జైసింగ్ కుశాలే" వద్ద శిక్షణను ప్రారంభించారు
ఋషభుడు

ఋషభుడు భాగవత పురాణంలో ఇరవై రెండు విష్ణువు అవతారములలో ఒకడు. జైన మతముకు మూలపురుషుడైన ఋషభుడిని, అధినాధుడు అని కూడా అంటారు. కొంతమంది పండితులు ఈ అవతారం జైనమతపు మొదటి తీర్థంకరుడితో సమానమని పేర్కొన్నారు. రిషభుడి గురించి ప్రస్తావన మార్కండేయ, బ్రహ్మాండ, స్కంద, విష్ణు పురాణాలలో కూడా కనిపిస్తుంది. ఋషభ అంటే సర్వోత్తమం, ధర్మం, నిగ్రహం, జ్ఞానం అని అర్థం. జ్ఞానముతో నిగ్రహమును సంపాదించి సర్వోత్తమ ధర్మమును తాను ఆచరించి ఆచరింపచేసిన అవతారమే ఈ ఋషభావతారం. యోగ మార్గం గురంచి ప్రపంచానికి తెలియజేశాడు. ఋషభుడు చేసిన ధర్మోపదేశంను ఋషభోపదేశం అని పిలుస్తారు. ఆగ్నీధ్రుడు పెద్ద కుమారుడైన నాభి, మేరుదేవి దంపతులకు సంతానం కలగకపోవడంతో అనేక యజ్ఞాలు, యాగాలు చేశారు. దాంతో విష్ణుమూర్తి ప్రత్యక్షమై వరం ఇయ్యగా, నీవంటి కుమారుడిని ప్రసాదించమని నాభి విష్ణువును కోరాడు. విష్ణువు అంగీకరించి వారి సంతానంగా జన్మించాడు. ఆ దంపతులు తమ కుమారుడికి ఋషభుడు అని పేరు పెట్టుకున్నారు
ఉపాధ్యాయ అర్హత పరీక్ష

టెట్ లేదా టీచర్ ఎలిజిబిలిటీ టెస్ట్ లేదా ఉపాధ్యాయ అర్హత పరీక్ష భారతదేశంలో ప్రభుత్వ ఉపాధ్యాయ వృత్తిని స్వీకరించగోరే అభ్యర్థులకు నిర్వహించే అర్హత పరీక్ష.1 నుండి 5 తరగతుల బోధించే ఉపాధ్యాయులకు పేపర్ 1 పరీక్ష అలాగే 6వ తరగతి నుండి 10 తరగతి బోధించే ఉపాధ్యాయులకు పేపర్ 2 పరీక్షలు ఉంటాయి.దీనిని రాష్ట్ర ప్రభుత్వాలు నిర్వహిస్తాయి. కేంద్రప్రభుత్వ నియమనిబంధనల ప్రకారం టీచర్ ఎలిజిబిలిటీ టెస్ట్ (TET) ను రాష్ట్రప్రభుత్వం నిర్వహిస్తుంది. ఉపాధ్యాయ ఉద్యోగ ఎంపికకు ఈ పరిక్షలో అర్హత సాధించడం తప్పనిసరి. రాష్ట్రప్రభుత్వం నిర్వహించే డీఎస్సీ పరీక్షలో కూడా టెట్ కు వెయిటేజీ ఇస్తారు. బోధనలో ప్రమాణాలను మెరుగుపరిచేందుకు ఉపాధ్యాయ అర్హత పరీక్ష (టెట్) ను 2011 లో భారత ప్రభుత్వం ప్రవేశపెట్టింది. ఈ పరీక్ష రాయడానికి D.ed,B.ed పూర్తి చేసి ఉండాలి. ఈ పరీక్షలో Oc లు 60% కంటే,bc లు 50% కంటే,sc st లు 40% కంటే ఎక్కువగా మార్కులు సాధించిన వారికే డీఎస్సీకి అర్హుడు.ఈ పరీక్ష సంవత్సరానికి రెండు సార్లు జరుగుతుంది
వత్సరుడు

(ప్రస్తుతం ఈ పేజీ ఖాళీగా ఉంది)
శివరాజు సుబ్బలక్ష్మి

ప్రముఖ రచయిత్రి, చిత్రకారిణి శివరాజు సుబ్బలక్ష్మి జననం సెప్టెంబరు 17, 1925. ద్రోణంరాజు సూర్యప్రకాశరావు, సత్యవతి దంపతులకు రెండవపుత్రిక. అమెకు ముగ్గురన్నదమ్ములూ, ముగ్గురప్పచెల్లెళ్ళు. తండ్రివద్ద కావ్యాలు చదువుకున్నారు. తమ పన్నెండవ యేట ప్రముఖ కవి, రచయిత బుచ్చిబాబు (శివరావు వెంకట సుబ్బారావు)తో వివాహమయింది. సుబ్బలక్ష్మి గారి తమ్ముడు కొడుకుని పెంచుకున్నారు. ప్రస్తుతం బెంగుళూరులో ఉంటున్నారు. ఆమె రచనలకీ, చిత్రలేఖనకీ భర్త బుచ్చిబాబు స్ఫూర్తినిచ్చేరు అన్నారు. ఈమెకథలు అనేక సంకలనాలలో వెలువడ్డాయి.
దానవులు

(ప్రస్తుతం ఈ పేజీ ఖాళీగా ఉంది)
మారిష

1.మారిష ప్రచేతసుల భార్య. కండుఁడు అను ఒక మహర్షికి ప్రమ్లోచ అను అప్సరస యందు పుట్టిన కన్య. తొల్లి కండుఁడు అను ఒక ఋషి తపము చేయుచు ఉండఁగా దేవేంద్రుఁడు దానికి విఘ్నము కావించుటకయి ప్రమ్లోచ అను అప్సరసను పంపెను. దానిని చూచి ఆఋషి చిత్తచాంచల్యము చెంది అనేకసంవత్సరములు దానితోకూడి ఉండి పిదప ఒకనాడు తెలివిఒంది దానిని కోపదృష్టితో చూచుచు విడనాడెను. అపుడు అది కడుభీతిచెంది ఆ మహర్షిచే తనకు కలిగిన గర్భముచెడి స్వేదరూపముగ శరీరమునుండి బయటవెడలఁగా ఆస్వేదమును ప్రమ్లోచ వృక్షపల్లవముల చేత తుడిచెను. ఆవృక్షపల్లవములను అంటిన స్వేదబిందువులను ఎల్లను వాయువు ఒక్కటిగ కూర్చి ఒక స్త్రీరూపపిండమునుగా చేసెను. దానిని చంద్రుఁడు తన కిరణముల చల్లదనముచేత పెంచెను. అట్లు జనియించి పెరిగిన ఈకన్యకను వాయువును, చంద్రుఁడును తండ్రులు అయిరి అనియు చెప్పుదురు. ఈమె పూర్వజన్మమున పడుచుతనమున ఉండునపుడే భర్త గతించిపోయి సంతానము లేనందున విష్ణువునుగూర్చి తపస్సు చేయ, అతఁడు ప్రత్యక్షము అయి మీఁది జన్మమున నీకు పదుగురు భర్తలు అగుదురు అనియు, ప్రతాప తేజో ధైర్య స్థైర్యములు కల ఒక కొమరుఁడు కలుగును అనియు వరము ఇచ్చెను. కనుక సోదరులు అయిన ప్రచేతసులు పదుగురికిని భార్య అయి వారి వలన పూర్వజన్మమున బ్రహ్మపుత్రుఁడు అయి ఉండిన దక్షప్రజాపతిని కొడుకుగా కనెను. https://web
కడప నగరపాలక సంస్థ

కడప నగరపాలక సంస్థ, వై.ఎస్.ఆర్ జిల్లా లోని ఏకైక నగరపాలక సంస్థ. కడప పట్టణం ఆంగ్లేయుల పాలనా కాలంలోనే పురపాలక సంస్థగా ఆవిర్భవించింది.1868లో కడప పట్టణాన్ని మూడో శ్రేణి పురపాలక సంస్థగా ప్రకటించారు. 90 సంవత్సరాలపాటు ఆ స్థాయి కొనసాగింది. దేశానికి స్వాతంత్య్రం వచ్చిన తర్వాత 1958లో ద్వితీయశ్రేణి పురపాలకగా అవతరించింది. మరో 22 సంవత్సరాల తర్వాత 1980లో స్పెషల్‌గ్రేడ్‌గా విస్తరించింది. అప్పటి నుంచి 24 సంవత్సరాల పాటు ప్రత్యేక స్థాయి పురపాలక సంస్థగా కడప కొనసాగింది. 2004 నవంబరు 13న ప్రత్యేకస్థాయి పురపాలక సంస్థగా ఉన్న కడపను నగరపాలక సంస్థగా ఉన్నతినిచ్చారు. పురపాలక పాలక వర్గం రద్దయ్యింది. 2005 సెప్టెంబరులో కడప నగరపాలక సంస్థకు ఎన్నికలు నిర్వహించారు
కేశాపురం(చిన్నమండెం)

(ప్రస్తుతం ఈ పేజీ ఖాళీగా ఉంది)
శశి కపూర్

శశి కపూర్ ఒక భారతీయ చలనచిత్ర నటుడు, నిర్మాత. ఆయన 1938 మార్చి 18న కలకత్తాలో జన్మించాడు. కొన్ని సినిమాలకు దర్శకుడిగా, సహాయ దర్శకుడిగా కూడా పనిచేశాడు. 2011లో ఆయనకు భారత ప్రభుత్వం పద్మభూషణ్ బహుమతి ప్రదానం చేసింది. శశి కపూర్ నాలుగు సంవత్సరాల పిన్న వయసునుండే తండ్రి పృథ్వీరాజ్ కపూర్ స్థాపించిన పృథ్వీ థియేటర్స్ తోపాటు ప్రయాణిస్తూ ఆయన నిర్మించి, దర్శకత్వం వహించిన నాటకాలలో నటించడం ప్రారంభించాడు.1940 దశాబ్దిలోనే సంగ్రామ్ (1950), దనపాణి (1953) లాంటి వ్యాపారాత్మక చిత్రాల్లో బాల నటుడిగా తన ప్రస్థానం ప్రారంభించాడు. అప్పట్లో శశికపూర్ పేరుతో పౌరాణిక చిత్రాల్లో నటించే మరో బాలనటుడు ఉండటంతో శశిరాజ్ అనే పేరుతో చిత్రరంగానికి పరిచయం అయ్యాడు. 1948లో వచ్చిన ఆగ్, 1951లో వచ్చిన ఆవారా సినిమాల్లో తన అన్న రాజ్ కపూర్ చిన్నప్పటి పాత్రను పోషించి మంచి పేరు తెచ్చుకున్నాడు. 1950లో వచ్చిన సంగ్రామ్ చిత్రంలో అశోక్ కుమార్ చిన్నప్పటి పాత్ర పోషించాడు. 1948-54 మధ్యలో నాలుగు హిందీ చిత్రాలలో (ఉత్సవ్) నటించాడు. శశికపూర్ ముంబైలోని కోకిలబెన్ హాస్పిటల్లో 2017 డిసెంబరు 4న మరణించాడు.
ఆంధ్రభూమి సచిత్ర వారపత్రిక

ఆంధ్రభూమి సచిత్ర వారపత్రిక 1977 సంవత్సరంలో ప్రారంభించబడింది.యాజమాన్యం దక్కన్ క్రానికల్ హోల్డింగ్స్ లిమిటెడ్ అనే ప్రైవేటు సంస్థ చేతిలోవుంది. ప్రతీ వారం ప్రత్యేక వ్యాసం సత్య, అనూష తటవర్తి, వంటి రచయితలు కలం నుండి వెలువడతాయి. కొన్ని ప్రత్యేక వ్యాసాలు - రచయిత అనూష తటవర్తి తరాలు మారినా తరగని రుచి- ఉప్మా తెలుగు రుచుల సోకు పూతరేకు బెస్టగిఫ్ట్ మళ్ళీ బడికి మనీ మనీ నెట్ భ్యాంకింగ్ ఎడడుగుల బంధం అన్నదాత · అమ్మనుడి (పత్రిక) · అందరికి ఆయుర్వేదం · కళాజగతి · కిన్నెర · కంప్యూటర్ ఎరా · గానకళ · గృహలక్ష్మి · గృహశోభ · గ్రంథాలయ సర్వస్వము · చిత్ర · చింతామణి · చందమామ · చంపక్ · జగతి · జయంతి · డిస్కవరి · తెలుగునాడి · తెలుగు విద్యార్థి · తెలుగుజ్యోతి · నది (పత్రిక) · పశునేస్తం · పాడిపంటలు · పాలపిట్ట మాసపత్రిక · ప్రకృతినేస్తం · ప్రకృతి · ప్రజాసాహితి · బాలభారతి · బాలమిత్ర · బుజ్జాయి · బొమ్మరిల్లు · భారతి · మానవసేవ · మిసిమి · మూసీ · భావవీణ · యువ · యోజన · రచన · రసమయి · రైతునేస్తం · వినోదిని · విస్ డమ్ · వేదమాతరమ్ · వండర్ వరల్డ్ · శారద · స్వర్ణపుష్పం ·
తెలుగు జర్నలిజం

ఇతర భారతీయ భాషలలాగానే తొలి తెలుగు పత్రికలు క్రైస్తవమత బోధకులు ప్రారంభించారు. 1835లో బ‌‍‌‌‌‌ ళ్ళారి కేంద్రంగా మద్రాసులో ప్రచురించబడిన సత్యదూత మాసపత్రిక తొలి తెలుగు పత్రిక. ఆ తరువాత హితవాది అనే వారపత్రిక ప్రచురించబడింది. కాకినాడ నుండి కెనడియన్ బాప్టిస్టు మిషన్ ప్రచురించిన రావి అనే పత్రికలో మతవిషయాలతో పాటు వార్తలు వుండేవి. సామాజిక, భాషాభివృద్ధి ధ్యేయంగా కందుకూరి వీరేశలింగం పంతులు నడిపిన వివేకవర్ధని వార పత్రిక, దానితో పోటీగా వేంకటరత్నం పంతులు పంతులు నడిపిన ఆంధ్ర భాషా సంజీవిని తొలి అధ్యాయం మొదలైందని చెప్పవచ్చు. వారపత్రికలలో ఆంధ్రప్రకాశిక అనే తెలుగు వార్తా పత్రిక మద్రాసు నుండి 1886లో ఎ.పి.పార్ధసారధి వెలువడించాడు. ఈ పత్రిక జాతీయ కాంగ్రెస్ ను సమర్ధించేది. 25 సంవత్సరాలుతరువాత వారానికి రెండుసార్లు విడుదలై ఆ తరువాత కొన్నాళ్లికి వారపత్రికగా మారింది. 1920దశకంలో నిలిచిపోయింది. శశిలేఖ (1894) తెలుగు ప్రాంతాల ఏకీకరణకు పోరాడిన తొలి పత్రిక
కోటాల

కోటాల, ఆంధ్ర ప్రదేశ్ రాష్ట్రం, చిత్తూరు జిల్లా, చంద్రగిరి మండలంలోని గ్రామం. ఇది మండల కేంద్రమైన చంద్రగిరి నుండి 12 కి.మీ. దూరం లోను, సమీప పట్టణమైన తిరుపతి నుండి 20 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 517 ఇళ్లతో, 1668 జనాభాతో 371 హెక్టార్లలో విస్తరించి ఉంది. గ్రామంలో మగవారి సంఖ్య 783, ఆడవారి సంఖ్య 885. షెడ్యూల్డ్ కులాల జనాభా 518 కాగా షెడ్యూల్డ్ తెగల జనాభా 66. గ్రామ జనగణన లొకేషన్ కోడ్ 596023. ఈ గ్రామంలో 2 ప్రభుత్వ ప్రాథమిక పాఠశాలలు, 2 ప్రభుత్వ మాధ్యమిక పాఠశాలలు ఉన్నాయి. సమీప బాలబడి, సమీప ఆర్ట్స్, సైన్స్, కామర్సు డిగ్రీ కళాశాల, సమీప మేనేజ్మెంట్ సంస్థ ఇవి ఆరెపల్లె లో, సమీప ఇంజనీరింగ్ కళాశాలలు, ఈ గ్రామానికి 5 నుండి 10 కి
కోట(గ్రామం)

కోట, పల్నాడు జిల్లా, యడ్లపాడు మండలానికి చెందిన రెవెన్యూయేతర గ్రామం. కోట గ్రామంలో, చారిత్రిక ప్రసిద్ధిగాంచిన కొండవీడుకోట దిగువభాగంలో, శ్రీకృష్ణదేవరాయలు ప్రతిష్ఠించిన విజయధ్వజం ఉంది.
ఆగడు

శ్రీను వైట్ల దర్శకత్వంలో మహేష్ బాబు, తమన్నా కథానాయక-నాయికలుగా 14 రీల్స్ ఎంటర్టైన్మెంట్ పతాకంపై రాం ఆచంట, గోపీ ఆచంట, అనీల్ సుంకర నిర్మించిన సినిమా "ఆగడు". సోనూ సూద్ ప్రతినాయకుడిగా నటించగా శ్రుతి హాసన్ ఒక ప్రత్యేక గీతంలో నర్తించింది. వీరు కాక ఈ సినిమాలో రాజేంద్ర ప్రసాద్, బ్రహ్మానందం, ఎం. ఎస్. నారాయణ, ఆశిష్ విద్యార్థి, పోసాని కృష్ణమురళి ముఖ్యపాత్రలు పోషించారు. ఎస్. తమన్ సంగీతాన్ని అందించిన ఈ సినిమాకి కే.వి. గుహన్ ఛాయాగ్రాహకునిగా, ఎం.ఆర్. వర్మ ఎడిటరుగా పనిచేసారు. రాయలసీమలోని అనంతపురం జిల్లాలోని తాడిపత్రి ప్రాంతం నేపథ్యంగా తెరకెక్కిన ఈ సినిమాలో మహేష్ బాబు పోలీస్ అధికారిగా నటించాడు
అన్నా చాందీ

జస్టిస్ అన్నా చాందీ భారత దేశంలో మొదటి మహిళా న్యాయమూర్తి. ఆమె భారతదేశంలోని జిల్లాకోర్టులో 1937లో మొదటి మహిళా న్యాయమూర్తిగా పనిచేసారు. ఆమె భారతదేశంలోని మొదటి, ప్రపంచంలో బహుశా రెండవ హైకోర్టు న్యాయవాదిగా( 1959) పనిచేసిన మొదటి మహిళ. She died on 20 July 1996. ఆమె మే 4 1905 న భారతదేశంలోని కేరళ రాష్ట్రానికి చెంఇద్న ట్రావన్స్‌కోర్ లో మలయాళీ, సిరియన్ క్రిస్టియన్ దల్లిదండ్రులకు జన్మించారు. ఆమె న్యాయవాదిగా 1928లో చేరి ట్రావెన్స్‌కోర్ నందలి జిల్లా న్యాయమూర్తిగా ట్రావెన్స్‌కోర్ దివాను అయిన సి.పి.రామస్వామి అయ్యర్ చే నియమింపబడెను.  ఆమె ఫిబ్రవరి 9, 1959 న కేరళ హైకోర్టులో న్యాయమూర్తిగా నియమింపబడెను. ఈ నియామకం భారతదేశంలోని న్యాయవాద వృత్తిలో మహిళల స్థానం గూర్చి మహిళలలో ఆశలు చిగురించాయి. It had also helped herald a gender-neutral system of justice as quoted by Chief Justice of the Kerala High Court V.K
కుష్వంత్ సింగ్

కుష్వంత్ సింగ్ (ఫిబ్రవరి 2 1915 – మార్చి 20 2014) భారతీయ రచయిత, న్యాయవాది, రాజకీయవేత్త, జర్నలిస్టు.ఇండో-ఆగ్లియన్ రచయితగా కుష్వంత్ సింగ్ విశిష్ట లౌకిక వాదిగా సుపరిచితులు. దేశవ్యాప్తంగా ఉగ్రవాద దాడులు జరుగుతున్న సమయంలో వాటి నుంచి తప్పించుకునేందుకు భారతీయ వీఐపీలకు పోలీసులు కొన్ని ముందు జాగ్రత్త చర్యలు సూచించారు. కొన్ని పనులు ఎట్టి పరిస్థితుల్లోనూ చేయవద్దని చెప్పారు. సిక్కుల చరిత్ర, సాహిత్యం లాంటి అనేక అంశాలపై అద్భుతమైన రచనలు చేసిన కుష్వంత్ సింగ్, సునిశితమైన హాస్యానికి పెట్టింది పేరు. తన హాస్యం, కవిత్వం పై ప్రేమ మూలంగా ఆయన యోగన పత్రికకు సంపాదకులుగానూ, "ది ఇల్లస్ట్రేటెడ్ వీక్లీ ఆఫ్ ఇండియా", "ద నేషనల్ హెరాల్డ్",, "హిందూస్థాన్ టైమ్స్" లకు సంపాదకత్వం వహించారు. కుష్వంత్ సింగ్ పంజాబ్‌లో స్వర్ణ దేవాలయంనుంచి తిరుగుబాటుకు నాయకత్వం వహించిన జర్నేల్ సింగ్ భిందర్‌వాలేను తన రచనలతో నేరుగా ఢీకొన్నప్పటికీ 1984లో ఆపరేషన్ బ్లూస్టార్ తర్వాత ఇందిరాగాంధీ ప్రభుత్వానికి దూరమయ్యారు ఆపరేషన్ బ్లూస్టార్‌కు నిరసనగా ఆయన తనకు ప్రభుత్వం ప్రకటించిన ‘పద్మభూషణ్' పురస్కారాన్ని వాపసు చేసారు. తర్వాత ప్రభుత్వం 2007లో ఆయనకు ‘పద్మవిభూషణ్' అవార్డును ప్రకటించింది. సింగ్ భ్రిటిష్ ఇండియా లోని కుషాబ్ జిల్లాలోని హదాలీ లో జన్మించారు. ఆయన సిక్కు మతాఅనికి చెందినవారు. ఆయన తండ్రి "సర్ శోభా సింగ్" ఢిల్లీలోని ప్రముఖ నిర్మాణ శిల్పి. ఆయన మామగారు "సర్దార్ ఉజ్జల్ సింగ్" (1895-1983) పంజాబ్, తమిళనాడు రాష్ట్రాలకు గవర్నర్గా పనిచేశారు